Official Journal L 017 , 21/01/1997 P. 0028 - 0029



Ir-Regolament tal-Kummissjoni (KE) Nru 89/97 tal-20 ta' Jannar 1997 li jemenda Regolament Nru 2454/93 li jistabbilixxi d-dispożsizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabilixxi il-Kodiċi Doganali tal-Komunità IL-KUMMISSJONI TAL-KOMUNITAJIET EWROPEJ, Wara li kkunsidraw it-Trattat li jistabbilixxi l-Komunità Ewropea, Wara li kkunsidraw ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabilixxi l-Kodiċi Doganali tal-Komunità [1], kif l-aħħar emendat bir-Regolament (KE) Nru 82/97 [2], u partikolarment l-Artikolu 249 tiegħu, Billi l-verifikazzjonijiet tal-massa netta indikata fid-dikjarazzjoni tad-dħul għal ċirkolazzjoni ħielsa ta' banana toħloq problemi ta' metodoloġija u l-uniformità ta' l-applikar; billi huwa għalhekk xieraq li jkunu speċifikati il-metodi biex ikunu ddetterminati u eżaminati il-massa netta tal-banana; Billi iżda l-misuri kif ipprovduti f'dan ir-Regolament huma bi qbil ma' l-opinjoni tal-Kumitat tal-Kodiċi Doganali, ADDOTTAW DAN IR-REGOLAMENT: Artikolu 1 Regolament tal-Kummissjoni (KEE) Nru 2454/93 [3] hu emendat kif ġej: 1. L-Artikolu li ġej huwa miżjud: "Artikolu 290a L-eżaminazzjoni ta' banana li tidħol fil-kodiċi CN 08030019 għall-iskopijiet ta' verifikazzjoni tal-massa netta ma' l-importazzjoni għandha tinvolvi minimu ta' 10 % tad-dikjarazzjonijiet kull sena u kull uffiċċju doganali. L-eżaminazzjoni ta' banana għandha titwettaq fil-ħin tar-rilaxx għal ċirkolazzjoni ħielsa, bi qbil mar-regoli esiġiti fl-Anness 38b." 2. L-Artikolu 38b li ġej huwa miżjud: "Anness 38b 1. Għall-iskopijiet ta' l-applikar ta' l-Artikolu 290a, l-awtoritajiet doganali ta' l-uffiċċju doganali li fih id-dikjarazzjoni għal ċirkolazzjoni ħielsa ta' banana friska tkun ippreżentata għandu jiddetermina l-massa netta, ibbażata fuq kampjun ta' l-unitajiet tal-pakketti għal kull tip ta' l-ippakjar u għal kull post ta' l-oriġini. 2. L-unitajiet ta' l-ippakkjar miżuna għandhom jikkonstitwixxu kampjun rapreżentattiv tad-dikjarazzjoni. Għandha tinvolvi mill-anqas il-kwantitajiet indikati hawn taħt: Number of units of packaging declared (by type of packing and by origin) | Number of units of packaging to be examined | — up to 400 | 5 | — from 401 to 700 | 7 | — from 701 to 1000 | 10 | — from 1001 to 2000 | 13 | — more than 2000 | 15 | Meta t-tgħabija kollha tkun koperta b'dikjarazzjoni singola, l-uffiċċju doganali jista, sakemm ma jkunx hemm suspett ta' frodi, jibbaża l-kalkolazzjoni tal-massa netta fuq kampjun minimu ta' 15 il-unità ta' pakkjar (ta' l-istess tip ta' l-ippakkjar u mill-istess post ta' l-oriġini). Il-massa netta għandha tkun iddeterminata kif ġej: - il-ftuħ ta' mill-anqas unità waħda ta' l-ippakkjar, imbagħad il-kalkolu tal-massa ta' l-ippakkjar. - il-massa ta' l-ippakjar għandha tkun aċċettat għall-ippakkjar ta' l-istess tip u għandha tkun imnaqqsa mill-massa ta' l-unitajiet kollha ta' l-ippakkjar miżun, - il-medja tal-massa kull unità ta' l-ippakjar tal-banana hekk stabbilita, ibbażata fuq il-massa tal-kampjun eżaminat, għandha tkun aċċetta bħala l-bażi għal determinar tal-massa netta tal-banana koperta bid-dikjarazzjoni." Artikolu 2 Qabel l-1 ta' Jannar 1998, il-Kummissjoni għandha teżamina mill-ġdid ir-rata stabbilita fl-Artikolu 1. Artikolu 3 Dan ir-Regolament għandu jidħol fis-seħħ fis-seba jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu japplika mil-1 ta' Frar 1997. Dan ir-Regolament għandu jorbot fil-milja tiegħu u direttament ikun japplika fl-Istati Membri kollha. Mgħamul fi Brussell, 20 ta' Jannar 1997. Għall-Kummissjoni Mario Monti Membru tal-Kummissjoni [1] ĠU Nru L 302, 19. 10. 1992, p. 1. [2] Ara paġna 1 ta' dan il-Ġurnal Uffiċjali. [3] ĠU Nru L 253, 11. 10. 1993, p. 1. --------------------------------------------------